Vyhodnotenie medzirezortného pripomienkového konania

Návrh na uzatvorenie Dohody medzi vládou Slovenskej republiky zastúpenou Ministerstvom financií Slovenskej republiky a Európskou bankou pre obnovu a rozvoj o Fonde technickej spolupráce Slovenskej republiky a Európskej banky pre obnovu a rozvoj

Spôsob pripomienkového konania	Bežný (riadny) postup: 10 pracovných dní 
                                      od 11. 11. 2008 do 25. 11. 2008	
Počet vznesených pripomienok, z toho zásadných	34  / 0 	
Počet vyhodnotených pripomienok	34	
Hromadná pripomienka verejnosti	0	
		
Počet akceptovaných pripomienok, z toho zásadných	21 / 0 	
Počet čiastočne akceptovaných pripomienok, z toho zásadných	  8 / 0 	
Počet neakceptovaných pripomienok, z toho zásadných	  5 / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Podpredseda vlády SR pre vedomostnú spoločnosť, európske záležitosti, ľudské práva a menšiny	3 (3o, 0z) 	 	 	 	
2 .	Ministerstvo spravodlivosti Slovenskej republiky	2 (2o, 0z) 	 		 	
3 .	Ministerstvo vnútra Slovenskej republiky	23 (23o, 0z)  	 		 	
4 .	Ministerstvo školstva Slovenskej republiky		 	x	 	
5 .	Ministerstvo zahraničných vecí Slovenskej republiky	1 (1o, 0z)  	 			
6 .	Ministerstvo obrany Slovenskej republiky	 	 	x		
7 .	Ministerstvo zdravotníctva Slovenskej republiky	 	 	x		
8 .	Ministerstvo kultúry Slovenskej republiky	 	 	x		
9 .	Ministerstvo hospodárstva Slovenskej republiky	 	 	x	 	
10 .	Ministerstvo pôdohospodárstva Slovenskej republiky	 	 	x	 	
11 .	Ministerstvo dopravy, pôšt a telekomunikácií Slovenskej republiky	 	 	x	 	
12 .	Ministerstvo výstavby a regionálneho rozvoja Slovenskej republiky	 	 	x	 	
13 .	Ministerstvo práce, sociálnych vecí a rodiny Slovenskej republiky	 	 		x 	
14 .	Ministerstvo životného prostredia Slovenskej republiky		 	x	 	
15 .	Odbor vládnej agendy Úradu vlády Slovenskej republiky	1 (1o, 0z)	 		 	
16.	Odbor aproximácie práva sekcie vládnej legislatívy Úradu vlády Slovenskej republiky	2 (2o, 0z)				
17 .	Národná banka Slovenska	1 (1o, 0z)	 		 	
18.	Generálna prokuratúra Slovenskej republiky			x		
19.	Štátna pokladnica			x		
20.	Fond národného majetku			x		
21 .	Národný bezpečnostný úrad	 	 	x		
22.	Štatistický úrad Slovenskej republiky			x		
23.	Protimonopolný úrad Slovenskej republiky			x		
24.	Úrad jadrového dozoru Slovenskej republiky			x		
25.	Úrad pre normalizáciu, metrológiu a skúšobníctvo Slovenskej republiky			x		
26.	Úrad pre verejné obstarávanie			x		
27.	Úrad priemyselného vlastníctva Slovenskej republiky			x		
28.	Správa štátnych hmotných rezerv Slovenskej republiky			x		
29.	Združenie miest a obcí Slovenska			x		
30.	Konfederácia odborových zväzov Slovenskej republiky			x		
31.	Asociácia zamestnávateľských zväzov a združení Slovenskej republiky			x		
32.	Inštitút pre výskum práce a rodiny			x		
33.	Slovenská komora audítorov			x		
34.	Úrad na ochranu osobných údajov Slovenskej republiky			x		
35.	Úrad pre reguláciu železničnej dopravy			x		
36.	Úrad pre dohľad nad zdravotnou starostlivosťou	1 (1o, 0z)				
37.	Všeobecná zdravotná poisťovňa, a. s.			x		
38.	Zbor väzenskej a justičnej stráže	 	 	x		
39.	Bratislavský samosprávny kraj			x		
	SPOLU	34 (34o, 0z) 	0 (0o, 0z) 	30 	1 	

Vyhodnotenie vecných pripomienok je uvedené v tabuľkovej časti.

Pripomienkujúci subjekt	Pripomienka	Typ	Vyh.	Spôsob vyhodnotenia	
Podpredseda vlády SR pre vedomostnú spoločnosť, európske záležitosti, ľudské práva a menšiny	K návrhu uznesenia vlády Slovenskej republiky, bod C. 
Bod C. nie je v súlade s ustanoveniami časti 5.1. ods. 21 Metodického pokynu na prípravu a predkladanie materiálov na rokovanie vlády SR v časti "Vykonajú", keďže každá "zodpovedná osoba" sa uvádza v tejto časti na samostatný riadok. 	O	A	Text upravený.	
	K predkladacej správe 
Navrhujeme slovo „recipientských“ nahradiť slovom „prijímateľských“.	O	A	Text upravený.	
	K vlastnému materiálu, čl. 2,  
Navrhujeme legislatívne skratky „TS“ a „ODA“ v čl. 2 upraviť v súlade s bodom 8 Legislatívnotechnických pokynov (Príloha č. 2 k legislatívnym pravidlám vlády Slovenskej republiky).	O	A	Text upravený.	
Ministerstvo spravodlivosti Slovenskej republiky	A) návrh uznesenia vlády SR 
• V súlade s bodom 1. písm. b) Rozhodnutia prezidenta SR č. 250/2001 Z. z. o prenesení právomoci dojednávať niektoré medzinárodné zmluvy je žiadúce v návrhu uznesenia vlády v bode A upraviť text nasledovne: „A.1. návrh Dohody medzi...“, 

• V bodoch B.1., C.1. a C.4. navrhujeme používať iba výraz „Dohoda“ v príslušnom gramatickom tvare 

• V bode C.4. navrhujeme vypustiť výrazy použité v zátvorkách 	
O

O

O	
N

A

ČA	
V zmysle citovaného rozhodnutia  vláda nielen schvaľuje ale aj vyslovuje súhlas s tým, že SR bude medzinárodnými zmluvami viazaná podpisom, schválením, prístupom alebo iným dohodnutým spôsobom. Návrh uznesenia zodpovedá aj platným Zásadám vlády SR pre oblasť medzinárodných zmlúv.

Text upravený.

Bod C.4. uznesenia vlády SR vypustený  v zmysle požiadavky MZV SR ako gestora pre medzinárodné právo. Návrh uznesenia zodpovedná aj platným Zásadám vlády SR pre oblasť medzinárodných zmlúv.	
	B) návrh slovenského znenia Dohody  
• V článku 5 ods. 2 navrhujme nahradiť výrazy „po vstupe tejto dohody do platnosti“ výrazmi „po nadobudnutí platnosti tejto dohody“ 
• V článku 6 v odsekoch 1 a 4 navrhujeme nahradiť výraz „hospodárenie“ výrazom „riadenie“ 	
O

O	
A

A	
Text upravený.

Text upravený.	
Ministerstvo vnútra Slovenskej republiky	obal materiálu 
- Názov materiálu obsahuje zároveň aj názov dohody. Malo by ísť o medzinárodnú zmluvu rezortnej povahy, čo potvrdzuje zameranie dohody, jej obsah, ako aj podpisová doložka. Verzie názvov, kde sa určitý orgán zastupuje ďalším subjektom nie sú v slovenskej praxi medzinárodných zmlúv zaužívané. Pokiaľ by bola dohoda uzavretá medzi Slovenskou republikou a iným subjektom medzinárodného práva, išlo by o medzinárodnú zmluvu prezidentského charakteru. Pokiaľ mal predkladateľ vôľu zdôrazniť dôležitosť a váhu dohody a pokiaľ sa týka viacerých rezortov, je možné uzatvoriť ju ako vládnu dohodu, vtedy subjektom na slovenskej strane by bola vláda Slovenskej republiky a podpisoval by ju vecne príslušný minister (minister financií). To však pravdepodobne nie je zámerom predkladateľa, preto odporúčame názov dohody upraviť v súlade s charakterom celého materiálu nasledovne: „Návrh na uzatvorenie Dohody medzi Ministerstvom financií Slovenskej republiky a Európskou bankou pre obnovu a rozvoj o fonde technickej spolupráce Slovenskej republiky a Európskej banky pre obnovu a rozvoj“.  
	O	N	Názov dohody zmenený v zmysle povahy medzinárodnej dohody vládneho charakteru v súlade s vnútroštátnym právnym poriadkom a zákonom NR SR č. 575/2001 Z.z. o organizácii činnosti vlády a organizácii ústrednej štátnej správy  (kompetenčný zákon) v znení neskorších predpisov, t. j. názov dohody upravený „Dohoda medzi vládou Slovenskej republiky zastúpenou Ministerstvom financií Slovenskej republiky a Európskou bankou pre obnovu a rozvoj o Fonde technickej spolupráce Slovenskej republiky a Európskej banky pre obnovu a rozvoj“.
	
	obal materiálu 
- Ďalšou významnou skutočnosťou, ktorá sa týka tak názvu materiálu, obalu, ako aj celého materiálu je názov „fond technickej spolupráce Slovenskej republiky a Európskej banky pre obnovu a rozvoj“. V samotnom materiáli totiž možno nájsť viacero verzií, pričom nie je jasná ich vzájomná prepojenosť. V uznesení sa v bodoch C.1. a C.2. uvádzajú povinnosti v spojitosti s týmto novovytváraným fondom, zároveň je však v bode C.3. uvedený Fond technickej spolupráce Ministerstva financií, nie Slovenskej republiky. Ide o dva rôzne fondy? Fond Ministerstva financií už existuje? Pokiaľ ide o ten istý fond, treba mu určiť jediný názov a ten uvádzať v celom materiáli, prípadne aj so začiatočným veľkým písmenom, keďže ide o názov fondu (názov fondu na úvodnej strane dohody, článok 5 dohody, uznesenie, doložka vplyvov, komuniké).  
	O	ČA	Text čiastočne upravený. Na základe uzatvorenej dohody bude v Európskej banke pre obnovu a rozvoj vytvorený osobitný účet pod názvom „Fond technickej spolupráce Ministerstva financií Slovenskej republiky a Európskej banky pre obnovu a rozvoj“, na ktorý budú uhrádzané príspevky do fondu.	
	uznesenie vlády 
- viď pripomienka pri obale materiálu 	O	ČA	Text čiastočne upravený. Na základe uzatvorenej dohody bude v Európskej banke pre obnovu a rozvoj vytvorený osobitný účet pod názvom „Fond technickej spolupráce Ministerstva financií Slovenskej republiky a Európskej banky pre obnovu a rozvoj“, na ktorý budú uhrádzané príspevky.	
	predkladacia správa 
- v druhom odseku navrhujeme nahradiť „technickej asistencie“ spojením „technickej pomoci“, tak ako je to v tejto oblasti zaužívané; rovnako v druhom odseku navrhujeme v poslednej vete nahradiť výraz „firma“ vhodnejším napr. „podnikateľský subjekt“. Slovo „firma“ nie je v slovenskom právnom poriadku zavedené, aj keď sa spája s minulosťou našej právnej úpravy, ale skôr ako ekvivalent obchodného mena. V bežnej reči ide o bežne používaný pojem, ktorý označuje podnikateľa.  	O	A	Text upravený.	
	predkladacia správa 
- v treťom odseku odporúčame v druhej vete namiesto „zmluva vstúpila do platnosti“ uviesť správne „zmluva nadobudla platnosť“, 	O	A	Text upravený.	
	predkladacia správa 
- v štvrtom odseku navrhujeme v tretej vete upraviť začiatok nasledovne „V súčasnosti sa EBOR....“ 	O	A	Text upravený.	
	vlastný materiál 
- v celej dohode si dovoľujeme navrhnúť správne používanie významov slova „responsibility“, ide o zodpovednosť, ale nie v právnom slova zmysle, ak niekto zodpovedá (za škodu a pod.), to je zodpovednosť „liability“, z toho dôvodu treba zvážiť vhodné ekvivalenty ako „povinnosť“, „právomoc“, „zodpovednosť“, ale nie v zmysle zodpovedania za škodu.  	O	A	Text upravený.	
	vlastný materiál 
- na konci dohody navrhujeme namiesto „v dvoch rovnopisoch“ uviesť v medzinárodnom práve zaužívané „v dvoch vyhotoveniach" 	O	ČA	Text čiastočne upravený. Úpravy v súlade s pripomienkami Ministerstva zahraničných vecí SR ako gestora pre medzinárodné právo.	
	vlastný materiál 
- V článku 10 navrhujeme v súlade s medzinárodným právom upraviť záverečné ustanovenia. Názov článku 10 navrhujeme upraviť na „Platnosť a výpoveď“. V tomto prípade treba zvoliť výraz „platnosť“ z dôvodu, že medzinárodná zmluva je platná, hovorí sa o jej platnosti, nie účinnosti. Anglický výraz „effectiveness“ síce možno preložiť aj ako „účinnosť“, ale v tomto prípade ide o platnosť. V odseku 1 namiesto „vstupuje do platnosti“ navrhujeme uviesť správne „nadobudne platnosť“ a namiesto „ukončená“ uviesť „vypovedaná“. Dohoda, resp. medzinárodná zmluva nemôže byť ukončená. Môže byť ukončená jej platnosť, prípadne môže byť vypovedaná. Výpoveď je jednou z možností ukončenia platnosti dohody. Preto prekladom „termination“ v týchto záverečných ustanoveniach je „výpoveď“ v zmysle vypovedania dohody. Preto v odseku 2 „Dohodu môže vypovedať každá zo zmluvných strán písomným oznámením druhej zmluvnej strane šesť mesiacov vopred. Pri tejto výpovedi, ........(a) výpoveď nebude mať vplyv na akúkoľvek platnú dohodu medzi EBOR ....................vypovedaná;“. 	O	ČA	Text čiastočne upravený. Úpravy v súlade s pripomienkami Ministerstva zahraničných vecí SR ako gestora pre medzinárodné právo.	
	vlastný materiál 
- v článku 9 ods. 3 navrhujeme namiesto zvoleného výrazu „inštitúcie“ uviesť „úrady“, prípadne „orgány“ (rovnako pri riaditeľovi „útvaru“) a na konci vety odporúčame odstrániť slovné spojenie „uvedené nižšie“, ktoré v anglickom texte nie je uvedené a v medzinárodných zmluvách sa nepoužíva. 	O	A	Text upravený.	
	vlastný materiál 
- v článku 9 navrhujeme zmeniť názov článku na „Zmeny, dodatky a komunikácia/kontaktné údaje“. Anglický výraz „amendment“ má v slovenskom jazyku dva významy a prekladá sa ako zmeny a dodatky. Odporúčame tiež v anglickom názve uviesť „Amendments“ namiesto „Amendment“, jednotné číslo bolo pravdepodobne uvedené omylom. V súlade s názvom navrhujeme v ods. 1 uviesť namiesto „je možné meniť“ spojenie „možno meniť a dopĺňať“.  	O	A	Text upravený	
	vlastný materiál 
- v článku 8 ods. 2 odporúčame uviesť namiesto „banka ohlási“ uviesť vhodnejšie „banka oznámi“ a v ods. 3 namiesto „ohlásený“ uviesť „oznámený“. 
	O	A	Text upravený	
	vlastný materiál 
- v článku 7 ods. 1 odporúčame „pri aktivitách“ nahradiť vhodnejším slovenským výrazom „pri činnostiach“, rovnako v odseku 3; pri nadpise tohto článku odporúčame zvážiť použiť pre anglický výraz „reporting“ preklad „podávanie správ“. 	O	A	Text upravený.	
	vlastný materiál 
- v článku 6 ods. 2 navrhujeme „nenesie voči ministerstvu žiadnu zodpovednosť za“ nahradiť za právne vhodnejšie „nezodpovedá ministerstvu za“; v ods. 3 odporúčame slovo „banka“ umiestniť za slovo „za“. 	O	A	Text upravený.	
	vlastný materiál 
- v článku 5 ods. 2 navrhujeme nahradiť „po vstupe tejto dohody do platnosti“ spojením „po nadobudnutí platnosti tejto dohody“. 	O	A	Text upravený.	
	vlastný materiál 
- v článku 4 v anglickej verzii, ktorá je rozhodujúcou odporúčame doplniť chýbajúce „force“ medzi slová „agreement entered into between“ v druhom riadku (to enter into force), ako aj v článku 10 ods. 2; v článku 10 anglickej verzie odporúčame doplniť chýbajúce „it“ v druhom riadku za slová „of the two Parties sign“ (podpíšu koho? čo?). 	O	A	Text upravený.	
	predkladacia správa 
- v poslednom odseku odporúčame nahradiť „v dvoch rovnopisoch“ za správne „v dvoch vyhotoveniach“ 	O	ČA	Text čiastočne upravený. Úpravy v súlade s pripomienkami Ministerstva zahraničných vecí SR ako gestora pre medzinárodné právo.	
	vlastný materiál 
- V článku 4 odporúčame prvú vetu upraviť nasledovne: „Výber a prijímanie poradcov a vykonávanie a vynucovanie akýchkoľvek ustanovení akejkoľvek platnej dohody medzi EBOR a tretími stranami na základe tejto dohody patrí do výlučnej pôsobnosti EBOR-u a vykonáva sa v súlade s aplikovateľnými zásadami a postupmi.....“, tak aby bolo slovenské znenie v súlade s anglickým. 	O	A	Text upravený.	
	vlastný materiál 
- V článku 3 ods. 3 písm. (a) navrhujeme najmä opraviť preklad pojmu „recruitment“. Namiesto zvoleného „nábor a najímanie“ odporúčame použiť vhodnejší výraz „prijímanie“ (prijímanie zamestnancov do pracovného pomeru). Ďalej navrhujeme v prvej vete slovo EBOR umiestniť za slovo „predloží“, rovnako v druhej vete ho umiestniť za slovo „môže“ (rovnako v písm. (c)) a v tretej vete umiestniť slovo „neodpovie“ za slovo „ministerstvo“. V písm. (b) navrhujeme slovo „vyčleniť“ umiestniť za slovo „môže“. 	O	A	Text upravený.	
	vlastný materiál 
- v článku 2, prvá veta, odporúčame opraviť „bude financovať“ na „má financovať“, správne je to použité v článku 3 ods. 3. 	O	A	Text upravený.	
	vlastný materiál 
- keďže slovenská verzia dohody nie je rozhodujúcou, nechávame na zvážení predkladateľa, či ponechá označenie/preklad „zmluvné strany“. V anglickej verzii je použitý výraz „Parties“, s ktorým sa stretávame v rezortných, niekedy aj vo vládnych medzinárodných zmluvách. Doslovným prekladom je „strany“, je na zvážení predkladateľa, či chce ponechať zaužívanú podobu „zmluvné strany“ alebo dá prednosť presnému anglickému zneniu.  	O	N	Pôvodný text ponechaný.	
	vlastný materiál 
- V súlade s návrhmi pri obale materiálu navrhujeme uviesť v názve len Ministerstvo financií Slovenskej republiky. Tento ústredný orgán štátnej správy v sebe obsahuje dodatok „Slovenskej republiky“, preto by malo ísť o postačujúce označenie pre zdôraznenie subjektu na slovenskej strane. Rovnako ani Európska banka pre obnovu a rozvoj ako špecifický subjekt neuvádza, ktorému nadnárodnému orgánu by mohol byť podradený. Podporným argumentom je aj bod (B) preambuly, kde sa splnomocňuje ministerstvo na uzatváranie zmlúv. 	O	N	Názov dohody zmenený v zmysle povahy medzinárodnej dohody vládneho charakteru v súlade s vnútroštátnym právnym poriadkom a zákonom NR SR č. 575/2001 Z.z. o organizácii činnosti vlády a organizácii ústrednej štátnej správy  (kompetenčný zákon) v znení neskorších predpisov, t. j. názov dohody upravený „Dohoda medzi vládou Slovenskej republiky zastúpenou Ministerstvom financií Slovenskej republiky a Európskou bankou pre obnovu a rozvoj o Fonde technickej spolupráce Slovenskej republiky a Európskej banky pre obnovu a rozvoj“.	
	vlastný materiál 
- v článku 8 ods. 3 odporúčame namiesto „usvedčený zo spáchania podvodu alebo korupcie“ uviesť v súlade s našou právnou úpravou „spáchal trestný čin podvodu alebo trestný čin korupcie“; v odseku 4 odporúčame v súlade s anglickým znením namiesto „budú vrátené“ uviesť „sa vrátia“ a v článku 9 ods. 2 namiesto „budú vyriešené“ uviesť „sa vyriešia". 	O	A	Text upravený.	
Ministerstvo zahraničných vecí Slovenskej republiky	Obal materiálu 
V zmysle čl. 12 Zásad vlády SR pre oblasť medzinárodných zmlúv návrh na uzavretie vládnej zmluvy musí byť spolupodpísaný ministrom zahraničných vecí, navrhujeme doplniť obal materiálu a za predkladateľa uviesť: 
"Spolupodpisuje 
Ján Kubiš 
minister zahraničných vecí 
Slovenskej republiky" 

Uznesenie vlády 
Bod A odporúčame preformulovať takto: 
"Vláda 
A. súhlasí 
s uzavretím Dohody medzi Slovenskou republikou zastúpenou Ministerstvom financií Slovenskej republiky a Európskou bankou pre obnovu a rozvoj o fonde technickej spolupráce Slovenskej republiky a Európskej banky pre obnovu a rozvoj (ďalej len "dohoda") a v ďalšom texte používať zavedenú legislatívnu skratku. 

V ukladacej časti návrhu uznesenia vypustiť bod C.4. 

Vlastný materiál 
V čl. 1 je potrebné doplniť výšku vkladu, ktorú SR poskytne na založenie fondu. 

Názov čl. 10 zmeniť na "Nadobudnutie a ukončenie platnosti" a odsek 1 preformulovať takto: "Táto dohoda nadobudne platnosť dňom neskoršieho podpisu a ostane v platnosti až do úplného vyčerpania všetkých prostriedkov na účte, pokiaľ jej platnosť nebude skončená skôr.". 

V súlade so zásadou alternácie odporúčame upraviť čl. 9 a záverečné ustanovenia (SR, resp. ministerstvo uvádzať pred EBOR) a výraz "v dvoch rovnopisoch" nahradiť výrazom "v dvoch pôvodných vyhotoveniach". 	
O

O

O

O

O

O	
A

ČA

A

A

A

A	
Text upravený.

Text upravený. Názov dohody zmenený v zmysle povahy medzinárodnej dohody vládneho charakteru v súlade s vnútroštátnym právnym poriadkom a zákonom NR SR č. 575/2001 Z.z. o organizácii činnosti vlády a organizácii ústrednej štátnej správy  (kompetenčný zákon) v znení neskorších predpisov, t. j. názov dohody upravený „Dohoda medzi vládou Slovenskej republiky zastúpenou Ministerstvom financií Slovenskej republiky a Európskou bankou pre obnovu a rozvoj o Fonde technickej spolupráce Slovenskej republiky a Európskej banky pre obnovu a rozvoj“.

Text upravený.

Text upravený.

Text upravený.

Text upravený.

Odbor vládnej agendy Úradu vlády Slovenskej republiky	Z hľadiska technických a jazykových úprav uplatňujeme k materiálu tieto pripomienky: 
I. Uznesenie: 
C.3., 5. r.: „obdržaní“ nahradiť „prijatí“ 
Vykonajú, 1. r.: „republiky, minister“ nahradiť „republiky, minister“ 

II. Predkladacia správa: 
str. 1, ods. 1, 4. r.: „správcom ktorého“ nahradiť „ktorého správcom“ 
8. r.: „za účelom“ nahradiť „s cieľom“ 
ods. 4, 3. r.: „rozvoju“ nahradiť „rozvoj“ 
8. r.: „sektora a to“ nahradiť „sektora, a to“ 
ods. 5: „zahranično-politickými“ nahradiť „zahraničnopolitickými“ – aj vo všetkých 
ďalších prípadoch a gramatických pádoch 
ods. 6, 2. r.: „Východného“ nahradiť „východného“ 
str. 2, 1. r.: „Doložka“ nahradiť „doložka“ 

III. Komuniké: 
4. r.: „Slovenskej republiky“, 5. r.: „a Európskej banky pre obnovu a rozvoj“ nahradiť 
4. r.: „slovenskej republiky a Európskej banky pre obnovu a rozvoj.“ 

IV. Doložka vplyvov: 
1., 8. r.: „nakoľko“ nahradiť „keďže 

V. Materiál: 
str. 3, čl. 3, 1. r. 3. r.: „hodnotení resp.“ nahradiť „hodnotení, resp.“ 
3., (a), 8. r.: „pamiatky resp.“ nahradiť „pamiatky, resp.“ 
(c), 2. r.: „25%“ nahradiť „25 %“ 
str. 4, ods. 1, 1. r.: „EBOR,“ nahradiť „EBORL 
5. r.: „EBOR“ nahradiť „EBOR-u“ 
čl. 6, 5., 2. r.: „Osobitného“ nahradiť „osobitného“ – aj vo všetkých ďalších 
prípadoch a gramatických pádoch, keď sa neuvádza celý názov 
„Zmluva“ nahradiť „zmluva“ – aj vo všetkých ďalších prípadoch a 
gramatických pádoch, keď sa neuvádza celý názov 
str. 5, čl. 8, 2., 3. r.: medzi slovami „korupcie, vrátane“ vynechať čiarku 
3., 2. r.: „v súvislosti s ktorou“ nahradiť „s ktorou v súvislosti“ 
str. 7, čl. 10, 2., 8. r.: medzi slovami „fondu, vrátane“ vynechať čiarku.  	O	ČA	Text čiastočne upravený.	
Odbor aproximácie práva sekcie vládnej legislatívy Úradu vlády Slovenskej republiky	Všeobecne k návrhu 
V zmysle Legislatívnych pravidiel vlády SR musí návrh medzinárodnej zmluvy (dohody), ktorá má prednosť pred zákonmi obsahovať doložku prednosti medzinárodnej zmluvy (dohody) pred zákonmi. Podľa nášho názoru ide v tomto prípade o zmluvu, resp. dohodu, na ktorej vykonanie nie je potrebný zákon (čl. 7 ods. 5 Ústavy SR). Takýmto zmluvám (dohodám) Ústava SR priznáva prednosť pred zákonom a je teda nutné k nej vypracovať doložku prednosti. V tejto súvislosti žiadame predkladateľa, aby túto doložku prednosti doplnil. 	O	N	Ide o medzinárodnú dohodu vládneho charakteru vypracovanú v zmysle Zásad vlády SR pre oblasť medzinárodných zmlúv schválených uznesením č. 615 z 26. augusta 1997, t. j. na jej vykonanie nie je potrebný zákon a nejedná sa o dohodu, ktorá by mala prednosť pred zákonom a z tohto dôvodu k dohode nebola vypracovaná doložka prednosti. 	
	K predkladacej správe 
V zmysle zásad vlády SR upravujúcich oblasť medzinárodných zmlúv odporúčame predkladateľovi doplniť predkladaciu správu o nasledujúce informácie: 
- určenie, či ide o prezidentskú alebo vládnu zmluvu a jeho odôvodnenie, 
- rozbor práv a povinností zo zmluvy a zhodnotenie jej súladu so slovenským právnym poriadkom a so záväzkami prevzatými v rámci iných zmlúv, 
- dopad zmluvy na štátny rozpočet Slovenskej republiky, rozpočty vyšších územných celkov a obcí, menovú politiku a devízové hospodárstvo, 
- prípadné návrhy na riešenie otvorených otázok vyplývajúcich zo zmluvy, 
- odporúčanie na vyhlásenie zmluvy v zbierke zákonov (vyhlásenie úplného znenia alebo len oznámenia). 
 	O	ČA	Text čiastočné upravený. Podľa zákona č. 1/1993 o Zbierke zákonov SR v znení neskorších predpisov, navrhovaná dohoda nespĺňa kritériá, aby jej text bol povinne uverejnený v Zbierke zákonov SR. Dohoda bude prístupná na internetovej stránke Úradu vlády SR. 
	
Národná banka Slovenska	K časti 2. Predkladacia správa 
V zmysle zásad vlády SR upravujúcich oblasť medzinárodných zmlúv odporúčame predkladateľovi, aby doplnil túto časť materiálu o informáciu, či sa jedná o prezidentskú, vládnu alebo rezortnú medzinárodnú zmluvu s príslušným odôvodnením tejto klasifikácie.	O	A	Text upravený.	
Konfederácia odborových zväzov Slovenskej republiky	Na základe celkového posúdenia očakávaných prínosov pre Slovenskú republiku z realizácie tejto Dohody, ktoré sú vyjadrené najmä v Doložke odhadu vplyvov, KOZ SR nemá pripomienky k uzatvoreniu tejto Dohody .  	O	A		
Úrad pre dohľad nad zdravotnou starostlivosťou 	K Čl. 1 „Príspevok“ 
Z hľadiska transparentnosti a hospodárnosti navrhujeme v Čl. 1 doplniť spôsob určenia výšky príspevku ministerstva na založenie fondu (t. j. z akých kritérií bude vypočítaná výsledná suma príspevku) a aké kritériá sa budú posudzovať pri dodatočnom zvýšení finančných prostriedkov fondu.	O	N	Výška príspevku do fondu je v súlade so Zákonom o štátnom rozpočte SR. 
V kontexte plnenia záväzkov Slovenskej republiky zostáva jedným z hlavných, dlhodobých cieľov Slovenskej republiky dosiahnutie stanovených objemov finančných prostriedkov oficiálnej rozvojovej pomoci na hrubý národný dôchodok (0,17 % v roku 2010 a 0,33 % v roku 2015). Pri ďalšom zvýšení finančných prostriedkov fondu sa bude vychádzať v nadväznosti na plnenie tohto cieľa a naše skúseností s fungovaním fondu.	

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná